Diari Oficial de la Generalitat Valenciana


Sumari del DOGV 6530, del 27-05-2011 (2011/6071)

ORDRE 6/2011, de 17 de maig de 2011, de la Conselleria de Medi Ambient, Aigua, Urbanisme i Habitatge, per la qual s'aprova la modificació parcial de traçat del camí ramader assagador de Castellnovo, afectat pel Pla parcial modificatiu industrial del Palancia a Soneja.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6071


Data del document
:   17-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

ORDRE 6/2011, de 17 de maig de 2011, de la Conselleria de Medi Ambient, Aigua, Urbanisme i Habitatge, per la qual s'aprova la modificació parcial de traçat del camí ramader assagador de Castellnovo, afectat pel Pla parcial modificatiu industrial del Palancia a Soneja. [2011/6071]  
TRAÇAT ACTUAL DEL CAMÍ RAMADER  
  
  
NOU TRAÇAT PROPOSAT PER AL CAMÍ RAMADER  
  
\* \* \* \* \* \* \* \*   
Vist l'Acord Plenari de l'Ajuntament de Soneja, de data 27 de febrer de 2007, relatiu al Pla parcial modificatiu industrial del Palancia a Soneja, que afecta un tram del camí ramader denominat assagador de Castellnovo, i sol·licita, al mateix temps, l'aprovació de la modificació de traçat del camí ramader esmentat d'acord amb la documentació tècnica remesa.  
El camí ramader núm. 1, assagador de Castellnovo, va ser classificat amb una amplària legal de 37,5 metres, la qual es va reduir a 15 metres per Ordre ministerial de data 3 de gener de 1975, publicada en el BOE de data 22 de gener de 1975 i en el BOP de data 1 de febrer de 1975.  
Vist l'Acord del conseller de Medi Ambient, Aigua, Urbanisme i Habitatge, de data 7 de desembre de 2007, d'inici de l'expedient STMA/SF/VP/MT/005/2007 de modificació parcial de traçat del camí ramader assagador de Castellnovo del terme municipal de Soneja, amb subjecció a la legislació vigent.  
Vista la Resolució de la directora general de Gestió del Medi Natural, de data 15 de juliol de 2008, de declaració d'impacte ambiental, recaiguda en l'expedient 15/06-AIA, en la qual estima acceptable, només a l'efecte ambiental i sense perjudici de les autoritzacions prèvies sectorials que s'apliquen, el Pla parcial modificatiu industrial del Palancia de Soneja, en el punt 2 del qual diu «...que el tractament que es done al camí ramader ha d'adequar-se al trànsit ramader i als usos complementaris previstos en la Llei 3/95, de camins ramaders. I indica que, abans de l'execució de l'actuació, s'ha de presentar un informe favorable relatiu a la modificació parcial de traçat de l'assagador de Castellnovo al seu pas pel sector industrial del Palancia...».  
  
Vista la nova proposta de modificació de traçat del camí ramader de l'Ajuntament de Soneja i el certificat d'Acord del Ple de data 11 de març de 2009 que substitueix la presentada en data 6 de març de 2007.  
  
En aquesta proposta de març de 2009 (Registre d'Entrada en la Direcció Territorial de Castelló d'aquesta Conselleria de 29 d'abril de 2009), s'indiquen les superfícies corresponents al traçat actual del camí ramader i les superfícies corresponents al traçat proposat:  
  
TRAZADO ACTUAL DE LA VÍA PECUARIA  
  
  
NUEVO TRAZADO PROPUESTO PARA LA VÍA PECUARIA  
  
  
Vist l'informe proposta del tècnic instructor de l'expedient, amb el vistiplau del cap de la Secció Forestal, de data 18 de maig de 2009, favorable a la modificació parcial de traçat del camí ramader assagador del Castellnovo en l'àmbit del Pla parcial modificatiu industrial del Palancia a Soneja, sempre que es complisquen les condicions següents:  
  
1. Que la modificació s'efectue d'acord amb la documentació aportada per l'Ajuntament de Soneja el 29 d'abril de 2009.  
2. Que el traçat modificat al sector s'integre com a passeig o albereda, quede senyalitzat com a camí ramader i permeta dur a terme els usos previstos en l'article 17 de Llei 3/95, de camins ramaders, com també el pas del bestiar. No ha d'estar disponible per al pas de vehicles motoritzats, excepte els quatre encreuaments projectats que han de ser senyalitzats com cal.  
3. Que la modificació del traçat del camí ramader queda condicionada a l'entrega de la superfície total del nou traçat proposat dins del sector i que serà de 12.439,33 m².  
4. Que una vegada que els terrenys passen a ser propietat de l'urbanitzador, com a conseqüència del Projecte de reparcel·lació, la superfície de 12.439,33 m² ha de constar, en escriptura pública i lliure de càrregues, inscrita en el Registre de la Propietat a favor de la Generalitat Valenciana.  
5. Que les desafectacions i afectacions de les superfícies reflectides en els quadres que apareixen en aquesta ordre, tinguen les escriptures i les inscripcions corresponents en el Registre de la Propietat.   
  
6. Que el camí ramader inclòs dins del sector es classifique com a sòl no urbanitzable d'especial protecció.   
7. Que l'efectivitat de la modificació de traçat, tal com indica el tècnic instructor de l'expedient, quede condicionada al canvi d'adscripció de 2.025 m² (que han de passar de la Conselleria de Medi Ambient, Aigua, Urbanisme i Habitatge a la Conselleria d'Infraestructures i Transport) i dels 1.460,83 m² (que han de passar de la Conselleria d'Infraestructures i Transport a la Conselleria de Medi Ambient, Aigua, Urbanisme i Habitatge).  
  
Vista la Proposta de resolució del director territorial de Castelló, de data 2 de juliol de 2009, favorable a la modificació parcial de traçat del camí ramader assagador del Castellnovo en l'àmbit del Pla parcial modificatiu industrial del Palancia a Soneja, d'acord amb el que disposa l'informe proposta de l'instructor de l'expedient, de data 18 de maig de 2009.  
Vist l'informe favorable de la tècnica de camins ramaders del Servei de Gestió Forestal, de data 31 de març de 2010, favorable a la proposta de modificació de traçat del camí ramader assagador de Castellnovo, en el qual assenyala que la modificació proposada compleix els requisits que, obligatòriament, estableix l'article 12 de la Llei 3/1995, de 23 de març, de camins ramaders, que regula la modificació del traçat com a conseqüència d'una nova ordenació territorial.  
L'article 12 de la Llei 3/95, de 23 de març, de camins ramaders estatal, regula la modificació de traçat de camins ramaders com a conseqüència d'una nova ordenació territorial, i estableix:  
«A les zones objecte de qualsevol forma d'ordenació territorial, el nou traçat que, si escau, s'haja de realitzar, ha d'assegurar amb caràcter previ el manteniment de la integritat superficial, la idoneïtat dels itineraris i la continuïtat dels traçats, juntament amb la del trànsit ramader, com també els altres usos compatibles i complementaris d'aquest»:  
  
  
Integritat superficial  
A continuació s'analitzen les afeccions al traçat del camí ramader dins i fora del sector:  
  
A. Superfície dins del sector  
La superfície total del camí ramader afectat és de 12.220,85 m², dels quals 2.771,30 continuen com a camí ramader en el traçat proposat i 9.449,55 és la superfície que s'ha de desafectar.  
La superfície del traçat proposat és de 12.439,33 m², dels quals 9.668,03 són els que seran afectats com a camí ramader. En aquests 9.668,03 m² està inclosa la superfície que s'assigna com a compensació a la Generalitat Valenciana per passar de ser un camí ramader d'una amplària legal de 37,5 m a una amplària necessària de 15 m. Aquesta superfície de compensació puja a 4.949,44 m² i es localitza afrontant amb el camí del Rincón, al límit sud-oest del sector. Segons el plànol referenciat com a 6M, plànol de parcel·les afectades per la modificació de traçat, aquesta superfície de compensació es troba a les parcel·les indicades com a L, M, N, P, O i Q. La superfície que, pertanyent a l'actual traçat del camí ramader, continuarà afectada amb el nou traçat proposat és de 2.771,30 m²  
A la vista de les dades, s'observa que la superfície de domini públic dins del sector comporta un increment a favor de la Generalitat de 218,48 m².  
  
B. Superfície fora del sector  
La superfície total de camí ramader en el traçat actual situada fora del sector és de 2.025 m² (54 m de longitud per 37,50 m d'amplària), segons el mesurament efectuat pel tècnic instructor de l'expedient sobre els plànols aportats. Aquesta superfície, que ha de resultar desafectada, es troba afectada actualment pel traçat de la carretera CV-230 de la Vall d'Uixó a Soneja.  
En la documentació aportada s'observa que el nou traçat proposat per a camí ramader (fora del sector) i que posseeix una superfície de 1.460,83 m² (1.236,18 m² que procediran de nova afectació més 224,65 m² que procedeixen de terreny del traçat actual que s'ha de conservar) permetrà crear una superfície de connexió entre el nou traçat proposat per al camí ramader dins del sector amb la resta del traçat del camí ramader no afectat per la modificació i que se situa fora de la zona afectada per la CV-230. Aquest traçat discorre al sud del sector, per dins de la CV-230, i té una superfície de 1.460,83 m². Aquesta superfície s'obté sumant 1.236,18 m² provinents del nou traçat donat al camí ramader en creuar la carretera CV-230 de la Vall d'Uixó a Soneja, i 224,65 m² que es mantenen de l'antic traçat que posseïa el camí ramader en creuar la CV-230.  
Si comparem i analitzem les superfícies 2.025 m² i 1.460,83 m² es dedueix que faltarien per compensar-se 564,17 m² de superfície ubicada fora del sector i de la qual cal indicar que la titularitat dels terrenys afectats per la CV-230 i pel camí ramader núm. 1, tant en el traçat actual com en el proposat, són terrenys pertanyents a la Generalitat Valenciana.  
  
Idoneïtat i continuïtat del trànsit ramader  
A la vista del que recull la memòria explicativa de la modificació de traçat del camí ramader proposat i dels plànols aportats per l'Ajuntament en data 29 d'abril de 2009, es pot dir que l'itinerari és acceptable i que s'assegura la continuïtat per al trànsit ramader com també per als usos compatibles i complementaris. Es considera que l'amplària de 15 metres del camí ramader és suficient per a dur a terme els usos previstos en la Llei 3/95, de 23 de març, de camins ramaders.  
Vist l'informe de la cap del Servei de Gestió Forestal, amb el vistiplau del cap d'Àrea de Gestió de Recursos Forestals i Conservació Ambiental, de data 31 de març de 2011, favorable a l'aprovació de la modificació parcial de traçat del camí ramader núm. 1, assagador de Castellnovo, afectat pel Pla parcial modificatiu industrial del Palancia de Soneja, d'acord amb el que es descriu en la proposta de modificació de traçat de l'Ajuntament de Soneja, de data 29 d'abril de 2009, i subjecte als condicionants establits en l'informe proposta del tècnic instructor de l'expedient QJAJ-TR-HO-CA/005/2007, de data 18 de maig de 2009, i a l'obtenció de totes la resta d'autoritzacions i llicències que legalment procedisquen.  
En data 11 d'abril de 2011, la directora general de Gestió del Medi Natural dicta proposta de resolució favorable a l'aprovació de la modificació parcial de traçat del camí ramader núm. 1, assagador del Castellnovo, en idèntic sentit a l'expressat en l'informe del Servei de Gestió Forestal de data 31 de març de 2011.  
Vist l'informe de l'Advocacia General de la Generalitat, de data 18 d'abril de 2011, remés a la Direcció General de Gestió del Medi Natural en data 27 d'abril de 2011.  
Vistos els preceptes legals esmentats i la resta de concordant i pertinent aplicació, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat pel Decret 139/2009, de 18 de setembre, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge (DOCV núm. 6107, de data 22.09.2009), desplegat per l'Ordre 1/2010, de 19 de gener (DOCV núm. 6194, de data 28.01.2010),  
  
  
ORDENE  
  
Article 1  
Aprovar la modificació parcial de traçat del camí ramader núm. 1, assagador de Castellnovo, afectat pel Pla parcial modificatiu industrial del Palancia de Soneja, conforme es descriu en la proposta de modificació de traçat de l'Ajuntament de Soneja, de data 29 d'abril de 2009, i subjecte als condicionants establits en l'informe proposta del tècnic instructor de l'expedient ZUDC-LC-EY-YY/005/2007, de data 18 de maig de 2009, i a l'obtenció de tota la resta d'autoritzacions i llicències que legalment procedisquen.  
  
Article 2  
Desafectar el traçat actual del camí ramader núm. 1 assagador de Castellnovo, afectat pel Pla parcial modificatiu industrial del Palancia de Soneja, conforme al quadre que apareix en aquesta ordre.  
  
  
Article 3  
Afectar el nou traçat proposat per al camí ramader núm. 1, assagador de Castellnovo, afectat pel Pla parcial modificatiu industrial del Palancia de Soneja, conforme al quadre que apareix en aquesta ordre.  
  
  
DISPOSICIÓ FINAL  
  
Aquesta ordre entra en vigor l'endemà de la publicació en el DOCV.  
  
València, 17 de maig de 2011  
  
El conseller de Medi Ambient, Aigua, Urbanisme i Habitatge,  
i vicepresident tercer del Consell,  
JUAN GABRIEL COTINO FERRER